**รายงานการประชุมสภาองค์การบริหารส่วนตำบลบงเหนือ**

**สมัยสามัญ สมัยที่ 1 ประจำปี พ.ศ. 2563**

**วันที่ 28 กุมภาพันธ์ พ.ศ. 2563 เวลา 09.00 น.**

**ณ ห้องประชุมสภาองค์การบริหารส่วนตำบลบงเหนือ**

----------------------------------------------------------------------------------------------------------------------------------

**ผู้มาประชุม**

|  |  |  |  |
| --- | --- | --- | --- |
| 1. | นายบัณฑิต | เบ้าคำ | ประธานสภาองค์การบริหารส่วนตำบลบงเหนือ |
| 2. | นายสุเทพ  | อุปฌาย์ | รองประธานสภาองค์การบริหารส่วนตำบลบงเหนือ |
| 3. | นายวีระชัย | เริ่มศรี | สมาชิกสภาองค์การบริหารส่วนตำบลบงเหนือ หมู่ที่ 2 |
| 4. | นางสงบ | เริ่มศรี | สมาชิกสภาองค์การบริหารส่วนตำบลบงเหนือ หมู่ที่ 2 |
| 5. | นายชาญชัย | แสนสีมล | สมาชิกสภาองค์การบริหารส่วนตำบลบงเหนือ หมู่ที่ 3 |
| 6. | นายปิยะ | เพชรพัฒนมงคล | สมาชิกสภาองค์การบริหารส่วนตำบลบงเหนือ หมู่ที่ 3 |
| 7. | นายชาญชัย | น้อยหว้า | สมาชิกสภาองค์การบริหารส่วนตำบลบงเหนือ หมู่ที่ 4 |
| 8. | นายมนัส | พลศักดิ์ | สมาชิกสภาองค์การบริหารส่วนตำบลบงเหนือ หมู่ที่ 5 |
| 9. | นายดวง  | ปริมาตัง | สมาชิกสภาองค์การบริหารส่วนตำบลบงเหนือ หมู่ที่ 7 |
| 10. | นายสำเรียง | เรืองฤาหาร | สมาชิกสภาองค์การบริหารส่วนตำบลบงเหนือ หมู่ที่ 7 |
| 11. | นางนุสสรณ์ | เต็มตาวงษ์ | สมาชิกสภาองค์การบริหารส่วนตำบลบงเหนือ หมู่ที่ 8 |
| 12. | นายบุญถิ่น | บุตรดี | สมาชิกสภาองค์การบริหารส่วนตำบลบงเหนือ หมู่ที่ 8 |
| 13. | นายสหสันต์ | ต้นเกตุ | สมาชิกสภาองค์การบริหารส่วนตำบลบงเหนือ หมู่ที่ 10 |
| 14. | นายวิทยา  | อาษากิจ | สมาชิกสภาองค์การบริหารส่วนตำบลบงเหนือ หมู่ที่ 11 |
| 15. | นายบุญเพ็ง | วงศ์ศรี | สมาชิกสภาองค์การบริหารส่วนตำบลบงเหนือ หมู่ที่ 12 |

ผู้มาร่วมประชุม จำนวน 15 คน

ผู้ลาประชุม จำนวน - คน

ผู้ไม่มาร่วมประชุม จำนวน 4 คน

**ผู้เข้าร่วมประชุม**

|  |  |  |  |
| --- | --- | --- | --- |
| 1 | นายอำพันธ์ | อรัญปักษ์ | นายกองค์การบริหารส่วนตำบลบงเหนือ |
| 2 | นายบุญโจม | แสนสีมล | รองนายกองค์การบริหารส่วนตำบลบงเหนือ |
|  |  |  |  |
| 3 | นายปิยวิทย์  | โชติเกียรติ | รองปลัดองค์การบริหารส่วนตำบลบงเหนือ  |
| 4 | นายทศพร  | ทันแล้ว | หัวหน้าสำนักงานปลัด |
| 5 | นายสมชาย  | คำควร | ผู้อำนวยการกองช่าง |
| 6 | นายธวัชชัย  | ใบภักดี | ผู้อำนวยการกองการศึกษาศาสนาและวัฒนาธรรม |
| 7 | นางสุฎารัตน์  | ศิริจันทร์ | ผู้อำนวยการกองสวัสดิการสังคม |
| 8 | นายบุญมี  | ศูนยราช | นักวิเคราะห์นโยบายและแผน |

**เริ่มประชุมเวลา 09.00 น.**

เมื่อที่ประชุมพร้อมแล้ว นายบัณฑิต เบ้าคำ ประธานสภาองค์การบาริหารส่วนตำบลบงเหนือ ได้ตรวจและนับจำนวนผู้เข้าร่วมประชุม เมื่อเห็นว่าครบองค์ประชุมแล้ว จึงได้กล่าวเปิดการประชุมสภาองค์การบริหารส่วนตำบลบงเหนือ สมัยสามัญ สมัยที่ 1 ประจำปี พ.ศ. 2563 และดำเนินการประชุมตามระเบียบวาระการประชุม ดังนี้

**ระเบียบวาระที่ 1 เรื่อง ที่ประธานแจ้งให้ที่ประชุมทราบ**

**ประธานสภาฯ :** สวัสดีท่านสมาชิกสภาองค์การบริหารส่วนตำบลบงเหนือ คณะผู้บริหาร หัวหน้าส่วนราชการ เละผู้เข้าร่วมรับฟังการประชุมสภาองค์การบริหารส่วนตำบล บงเหนือ ทุกท่าน วันนี้เป็นการประชุมสภาองค์การบริหารส่วนตำบลบงเหนือ สมัยสามัญ สมัยที่ 1 ประจำปี พ.ศ. 2563

 ซึ่งในวันนี้ เราก็จะมีเรื่องในประเด็นหลักๆ ที่จะนำเสนอเพื่อให้ที่ประชุมสภา องค์การบริหารส่วนตำบลบงเหนือได้รับทราบและพิจารณาร่วมกัน รายละเอียดปรากฏตามระเบียบวาระการประชุมที่ได้แจกไปแล้ว

ที่ประชุม : รับทราบ

**ระเบียบวาระที่ 2 เรื่อง รับรองรายงานการประชุมครั้งที่แล้ว**

ประธานสภาฯ 2.1 รับรองรายงานการประชุมครั้งที่แล้ว

 : ขอให้สมาชิกสภาฯ ทุกท่าน อ่านและตรวจสอบบันทึกรายงานการประชุม ครั้งที่แล้ว

ที่ประชุม : อ่านบันทึกการประชุมสภาองค์การบริหารส่วนตำบลบงเหนือ สมัยสามัญ สมัยที่ 4 ประจำปี พ.ศ. 2562 เมื่อวันที่ 24 ตุลาคม พ.ศ. 2562

ประธานสภาฯ : ตามที่สมาชิกสภาฯ ทุกท่าน ได้อ่านและตรวจสอบบันทึกการประชุมครั้งที่แล้ว มีสมาชิกสภาฯ ท่านไดจะแก้ไขหรือเพิ่มเติมหรือไม่ ถ้าไม่มี ขอมติที่ประชุมรับรอง

­ที่ประชุม : มีมติรับรองรายงานการประชุม

**ระเบียบวาระที่ 3 เรื่องเสนอให้ที่ประชุมทราบ**

ประธานสภาฯ **3.1 การดำเนินงานและการปฏิบัติราชการขององค์การบริหารส่วนตำบลบงเหนือ**

 : ในส่วนของการดำเนินงานและการปฏิบัติราชการขององค์การบริหารส่วนตำบล บงเหนือ จะเป็นการสรุปการรายรายรับ รายจ่าย ประจำปีงบประมาณ พ.ศ. 2562

ก็ขอเรียนเชิญ นางสุฎารัตน์ ศิริจันทร์ ผู้อำนวยการกองสวัสดิการสังคม รักษาราชการแทน ผู้อำนวยการกองคลัง เป็นผู้ชี้แจงในรายละเอียด

นางสุฎารัตน์ ศิริจันทร์ : เรียนท่านประธานสภาองค์การบริหารส่วนตำบลบงเหนือ สมาชิกสภาองค์การบริหารส่วนตำบลบงเหนือ คณะผู้บริหาร หัวหน้าส่วนราชการ เละผู้เข้าร่วมรับฟังการประชุมสภาองค์การบริหารส่วนตำบลบงเหนือ ทุกท่าน ดิฉัน นางสุฎารัตน์ ศิริจันทร์ ตำแหน่ง ผู้อำนวยการกองสวัสดิการสังคม รักษาราชการแทน ผู้อำนวยการกองคลัง ขออนุญาตนำรายละเอียดข้อมูลรายรับ รายจ่าย ประจำปีงบประมาณ พ.ศ. 2562 ต่อที่ประชุมสภาองค์การบริหารส่วนตำบลบงเหนือ ดังนี้

 **รายรับ รายจ่าย ประจำปีงบประมาณ พ.ศ. 2562**

 **1. รายรับ**

 ภาษีอากร จำนวนเงิน 224,729.90 บาท

 ค่าธรรมเนียมและค่าปรับ จำนวนเงิน 403,577.00 บาท

 รายได้จากทรัพย์สิน จำนวนเงิน 185,154.69 บาท

 รายได้เบ็ดเตล็ด จำนวนเงิน 240,595.00 บาท

 รัฐบาลจัดสรรให้ จำนวนเงิน 25,463,496.95 บาท

 เงินอุดหนุนทั่วไป จำนวนเงิน 34,793,123.00 บาท

 เงินอุหนุนระบุวัตถุประสงค์/เฉพาะกิจ จำนวนเงิน 961,000.00 บาท

 **รวมรายรับ จำนวนเงิน 62,271,676.54** บาท

  **2. รายจ่าย**

 งบกลาง จำนวนเงิน 16,272,067.00 บาท

 เงินเดือน (ฝ่ายการเมือง) จำนวนเงิน 2,415,360.00 บาท

 เงินเดือน (ฝ่ายประจำ) จำนวนเงิน 12,224,035.00 บาท

 ค่าตอบแทน จำนวนเงิน 1,451,904.75 บาท

 ค่าใช้สอย จำนวนเงิน 3,661,149.00 บาท

 ค่าวัสดุ จำนวนเงิน 3,057,431.96 บาท

 ค่าสาธารณูปโภค จำนวนเงิน 337,205.29 บาท

 ค่าครุภัณฑ์ จำนวนเงิน 313,550.00 บาท

 ค่าที่ดินและสิ่งก่อสร้าง จำนวนเงิน 13,778,400.00 บาท

 รายจ่ายอื่น จำนวนเงิน 20,000.00 บาท

 เงินอุดหนุน จำนวนเงิน 4,284,535.99 บาท

 **รวมรายจ่าย จำนวนเงิน 57,815,638.99** บาท

 **รายรับสูงกว่ารายจ่าย จำนวนเงิน 4,456,037.55** บาท

 **3. เงินสะสม**

 เงินสะสม จำนวนเงิน 14,064,154.27 บาท

 ทุนสำรองเงินสะสม จำนวนเงิน 12,370,774.24 บาท

 **รวมเงินสะสม จำนวนเงิน 26,434,928.51** บาท

 ก็สรุปรายละเอียดงบประมาณ รายรับ รายจ่าย ประจำปีงบประมาณ พ.ศ. 2562 ไว้เพียงเท่านี้ ขอบคุณค่ะ

ที่ประชุม : รับทราบ

**ระเบียบวาระที่ 4 เรื่องเพื่อพิจาณา**

**ประธานสภาฯ 4.1 การเพิ่มเติมแผนพัฒนาท้องถิ่น พ.ศ. 2561 - 2565 (ครั้งที่ 1) ประจำปีงบประมาณ 2563 โครงการฝึกอบรมชุดปฏิบัติการจิตอาสาภัยพิบัติประจำองค์กรปกครองส่วนท้องถิ่น**

 ด้วยอำเภอสว่างแดนดิน ได้มีหนังสือ ด่วนที่สุด ที่ สน 0518/ว 0521 ลงวันที่ 27 มกราคม 2563 เรื่อง ขอเชิญประชุมเตรียมความพร้อมการฝึกอบรม หลักสูตรชุดปฏิบัติการจิตอาสาภัยพิบัติ ประจำองค์กรปกครองส่วนท้องถิ่น ซึ่งกระทรวงมหาดไทย แจ้งให้จังหวัดตั้งชุดปฏิบัติการจิตอาสาภัยพิบัติประจำองค์กรปกครองส่วนท้องถิ่น (องค์การบริหารส่วนตำบลและเทศบาลตำบล) อย่างน้อย 50 คน/แห่ง เพื่อเป็นผู้ช่วยเหลือเจ้าพนักงานป้องกันและบรรเทาสาธารณภัยในระดับพื้นที่ โดยให้จัดการฝึกอบรมให้แล้วเสร็จภายในเดือนกรกฎาคม 2563 ซึ่งจังหวัดสกลนคร ได้กำหนดจัดการฝึกอบรมรุ่นแรกในวันที่ 12 - 14 กุมภาพันธ์ 2563 ณ ศูนย์ ปภ.เขต 7 สกลนครสำหรับสถานที่ในการฝึกอบรมจะแบ่งออกเป็น 4 แห่ง ประกอบด้วย 1. ศูนย์ ปภ.เขต 7 สกลนคร 2. ศูนย์ประชุมเฉลิมพระเกียรติเกาะใหญ่ (หนองทุ่งมน) อำเภอเจริญศิลป์ จังหวัดสกลนคร 3. ตชด.23 และ 4. มทบ.29 นั้น

 ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 หมวด 4 การแก้ไขการเพิ่มเติมหรือการเปลี่ยนแปลงแผนพัฒนา ข้อ 22 ระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 3) พ.ศ. 2561 ข้อ 22/2 ในกรณีการเพิ่มเติมหรือเปลี่ยนแปลงแผนพัฒนาท้องถิ่นที่เกี่ยวกับโครงการพระราชดำริ งานพระราชพิธี รัฐพิธี นโยบายรัฐบาล และนโยบายกระทรวงมหาดไทย ให้เป็นอำนาของผู้บริหารท้องถิ่น สำหรับองค์การบริหารส่วนตำบลให้ส่งร่างแผนพัฒนาท้องถิ่นที่เพิ่มเติมหรือเปลี่ยนแปลงให้สภาองค์การบริหารส่วนตำบลพิจารณาตามมาตรา 46 แห่งพระราชบัญญัติสภาตำบลและองค์การบริหารส่วนตำบล พ.ศ. 2537 ด้วย และเมื่อแผนพัฒนาท้องถิ่นที่เพิ่มเติมหรือเปลี่ยนแปลงได้รับความเห็นชอบแล้ว ให้ปิดประกาศ ให้ประชาชนทราบโดยเปิดเผยไม่น้อยกว่าสามสิบวันนับแต่วันที่ได้รับความเห็นชอบการเพิ่มเติมหรือเปลี่ยนแปลงแผนพัฒนาท้องถิ่นดังกล่าว

 ดังนั้น เพื่อให้การดำเนินการฝึกอบรมหลักสูตรชุดปฏิบัติการจิตอาสาภัยพิบัติ ประจำองค์กรปกครองส่วนท้องถิ่น เป็นไปด้วยความถูกต้องตามข้อกฎหมายและระเบียบที่เกี่ยวข้อง นายกองค์การบริหารส่วนตำบลบงเหนือ จึงได้เสนอร่างแผนพัฒนาท้องถิ่น พ.ศ. 2561 - 2565 (เพิ่มเติม ครั้งที่ 1) ประจำปีงบประมาณ พ.ศ. 2563เพื่อให้ที่ประชุมสภาองค์การบริหารส่วนตำบลบงเหนือเห็นชอบ เพิ่มเติมแผนพัฒนาท้องถิ่น พ.ศ. 2561 - 2564 (เพิ่มเติม ครั้งที่ 1) ก็ขอมติที่ประชุมสภาฯ ว่าเห็นชอบที่จะให้เพิ่มเติมแผนในครั้งนี้หรือไม่

ที่ประชุม : มีมติเห็นชอบ ด้วยคะแนนเสียง คือ

 เห็นชอบ จำนวน 13 เสียง

 ไม่เห็นชอบ จำนวน - เสียง

 งดออกเสียง จำนวน 2 เสียง

**ประธานสภาฯ ๔.๑ การพิจารณากำหนดสมัยประชุมสามัญ ประจำปี พ.ศ. 2563 และวันเริ่มสมัยประชุมสามัญ ประจำปีสมัยแรกของปีถัดไป (พ.ศ. 2564)**

 : ตามพระราชบัญญัติสภาตำบลและองค์การบริหารส่วนตำบล พ.ศ. 2537 ข้อ 53 และระเบียบกระทรวงมหาดไทยว่าด้วยการประชุมสภาสภาท้องถิ่น หมวด 2 การประชุม ข้อ 21 กำหนดว่า ในปีหนึ่งให้มีสมัยประชุมสามัญสองสมัยหรือหลายสมัยแล้วแต่สภาองค์การบริหารส่วนตำบลจะกำหนด แต่ต้องไม่เกินสี่สมัย วันเริ่มสมัยประชุมสามัญประจำปี ให้สภาองค์การบริหารส่วนตำบลกำหนด สมัยประชุมสามัญสมัยหนึ่งๆ ให้มีกำหนดไม่เกิน 15 วัน โดยการกำหนดจำนวนสมัยประชุมสามัญประจำปี ระยะเวลาและวันเริ่มต้นประชุมสามัญประจำปีของแต่ละสมัยในปีนั้น และวันเริ่มสมัยประชุมสามัญประจำปีของปีถัดไป และระยะเวลาของสมัยประชุมสามัญประจำปี สมัยแรกของปีถัดไป ให้ประธานสภาฯ นำปรึกษาในที่ประชุมสามัญประจำปีสมัยแรกของแต่ละปี ในส่วนรายละเอียดประการพิจารณากำหนดสมัยประชุมสามัญประจำปี ก็จะขอเชิญ นายทศพร ทันแล้ว หัวหน้าสำนักงานปลัด เป็นผู้ชี้แจงและอธิบายรายละเอียด ต่อไป

หัวหน้าสำนักงานปลัด : เรียนท่านประธานสภาองค์การบริหารส่วนตำบลบงเหนือ สมาชิกสภาองค์การบริหารส่วนตำบลบงเหนือ คณะผู้บริหาร หัวหน้าส่วนราชการ เละผู้เข้าร่วมรับฟังการประชุมสภาองค์การบริหารส่วนตำบลบงเหนือ ทุกท่าน กระผม นายทศพร ทันแล้ว ตำแหน่ง หัวหน้าสำนักงานปลัด องค์การบริหารส่วนตำบลบงเหนือ ขออนุญาตเรียนชี้แจงเกี่ยวกับการกำหนดสมัยประชุมสภา อบต.บงเหนือ สมัยสามัญ ตามระเบียบฯ ว่าด้วยการประชุมสภาท่านประธานสภาฯ ได้แจ้งไปแล้ว ซึ่งเราสามารถกำหนดสมัยประชุม สมัยสามัญได้ 2 สมัย หรือหลายสมัยแล้วแต่สภาจะกำหนด แต่ต้องไม่เกิน 4 สมัย พร้อมทั้งกำหนดสมัยแรกของปีถัดไปด้วย สมัยประชุมสามัญของเราในปีที่ผ่านมา เราจะกำหนดไว้ 4 สมัย คือ

 สมัยที่ 1 (สมัยแรก) เดือนกุมภาพันธ์

 สมัยที่ 2 เดือน พฤษภาคม

 สมัยที่ 3 เดือน สิงหาคม

 สมัยที่ 4 เดือน ตุลาคม

 ดังนั้น ในการกำหนดสมัยประชุมสามัญประจำปีของ อบต.บงเหนือ จำเป็นต้องมีความสอดคล้องกับลักษณะการปฏิบัติงานราชการประจำ และทางสำนักงานปลัดองค์การบริหารส่วนตำบลบงเหนือ ได้ทำเอกสารสรุปในการกำหนดสมัยประชุมสภาฯ สมัยสามัญ โดยกำหนดไว้เป็นตัวเลือก ดังนี้

 **สมัยที่ 1** ตั้งแต่วันที่ 15 ถึง 28 เดือน กุมภาพันธ์ 2563 รวมระยะเวลา 14 วัน เรื่องที่สำคัญในวาระการประชุม คือ การกำหนดสมัยประชุมสามัญประจำปี การแถลงผลการดำเนินงาน การรายงานผลรายรับ รายจ่าย ประจำปีงบประมาณ

 **สมัยที่** 2 ตั้งแต่วันที่ 17 ถึง 31 เดือน พฤษภาคม 2563 รวมระยะเวลา 15 วัน เรื่องที่สำคัญในวาระการประชุม คือ การพิจารณาปรับปรุง ทบทวนแผนพัฒนาท้องถิ่น (พ.ศ. 2561 - 2565) เพื่อให้สภาฯ พิจารณาเห็นชอบ

 **สมัยที่ 3** ตั้งแต่วันที่ 10 ถึง 24 เดือน สิงหาคม 2563 รวมระยะเวลา 15 วัน เรื่องที่สำคัญในวาระการประชุม คือ การพิจารณาร่างข้อบัญญัติงบประมาณรายจ่ายประจำปี

 **สมัยที่ 4** ตั้งแต่วันที่ 17 ถึง 31 เดือน ตุลาคม 2563 รวมระยะเวลา 15 วัน เรื่องที่สำคัญในวาระการประชุม คือ พิจารณารายงานการติดตามและประเมินผลแผนพัฒนาท้องถิ่น

 สำหรับวันเริ่มสมัยประชุมสภาฯ ประจำปี พ.ศ. 2564 ตั้งแต่วันที่ 15 ถึง 28 เดือน กุมภาพันธ์ 2564 รวมระยะเวลา 15 วัน

 ในประเด็นหลักๆ ของข้อมูลที่กล่าวมานี้เป็นเพียงข้อมูลเพื่อใช้ประกอบการตัดสินใจของท่านสมาชิกสภาฯ ทุกท่าน ในการกำหนดสมัยประชุมสภาสมัยสามัญขององค์การบริหารส่วนตำบลบงเหนือ ต่อไป ขอบคุณคับ

ประธานสภาฯ : ตามที่ท่านหัวหน้าสำนักงานปลัด องค์การบริหารส่วนตำบลบงเหนือ ได้นำเรียนข้อมูลเพื่อประกับการติดสินใจในการกำหนดสมัยประชุมสภาฯ ก็ขอให้ที่ประชุมสภาฯ ร่วมกันพิจารณาและปรึกษาร่วมกันว่าจะกำหนดประชุมสภาฯ สมัยสามัญกี่สมัย ในปีนี้ มีระยะเวลากี่วัน วันเริ่มสมัยประชุมสามัญ พร้อมทั้งกำหนดวันเริ่มสมัยประชุมสามัญประจำปี สมัยแรกของปีถัดไปด้วย

ที่ประชุม : ร่วมกันพิจารณาข้อมูลตามที่ หัวหน้าสำนักงานปลัด องค์การบริหารส่วนตำบล บงเหนือ เสนอ

ประธานสภาฯ : ขอมติที่ประชุมสภาฯ สมาชิกสภาฯ ท่านใดต้องการเปลี่ยนแปลงไปจากนี้หรือไม่ หากไม่มีท่านใดเปลี่ยนแปลง เรื่องกำหนดสมัยประชุมสามัญประจำปี พ.ศ. 2563 และสมัยแรกของปี พ.ศ. 2564 ตามที่ท่านหัวหน้าสำนักงานปลัด องค์การบริหารส่วนตำบลบงเหนือ ได้นำเสนอข้อมูลมา ขอมติที่ประชุมสภาฯ ครับ

ที่ประชุม : มีมติเห็นชอบ ด้วยคะแนนเสียง คือ

 เห็นชอบ จำนวน 13 เสียง

 ไม่เห็นชอบ จำนวน - เสียง

 งดออกเสียง จำนวน 2 เสียง

 โดยกำหนดสมัยประชุมสภาฯ สมัยสามัญประจำปี พ.ศ. 2563 และวันเริ่มสมัยประชุมสภาฯ สามัญสมัยแรก ประจำปี พ.ศ. 2564 ดังนี้

 สมัยที่ 1 วันที่ 15 - 28 เดือน กุมภาพันธ์ 2563 กำหนด 14 วัน

 สมัยที่ 2 วันที่ 17 - 31 เดือน พฤษภาคม 2563 กำหนด 15 วัน

 สมัยที่ 3 วันที่ 10 - 24 เดือน สิงหาคม 2563 กำหนด 15 วัน

 สมัยที่ 4 วันที่ 17 - 31 เดือน ตุลาคม 2563 กำหนด 15 วัน

 กำหนดวันเริ่มสมัยประชุมสภาฯ สมัยสามัย สมัยแรก ประจำปี พ.ศ. 2564 คือ วันที่ 15 - 28 เดือน กุมภาพันธ์ 2564 กำหนด 14 วัน

ที่ประชุม : รับทราบ

**ประธานสภาฯ 4.3 เพื่อพิจารณาอนุมัติการแก้ไขเปลี่ยนแปลงคำชี้แจงงบประมาณรายจ่าย ในหมวดค่าครุภัณฑ์ ที่ดินและสิ่งก่อสร้าง ขององค์การบริหารส่วนตำบลบงเหนือ ประจำปีงบประมาณ พ.ศ. 2563**

 ตามระเบียบกระทรวงมหาดไทย ว่าด้วยวิธีการงบประมาณองค์กรปกครองส่วนท้องถิ่น พ.ศ. 2541 แก้ไขเพิ่มเติม (ฉบับที่ 2 และ 3) พ.ศ. 2543 หมวด 4 การโอนและแก้ไขเปลี่ยนแปลงงบประมาณ ข้อ 29 การแก้ไขเปลี่ยนแปลงคำชี้แจงงบประมาณรายจ่าย ในหมวดค่าครุภัณฑ์ ที่ดินและสิ่งก่อสร้าง ที่ทำให้คุณลักษณะ ปริมาณ คุณภาพเปลี่ยน หรือเปลี่ยนแปลงสถานที่ก่อสร้าง ให้เป็นอำนาจอนุมัติ ของสภาท้องถิ่น

ที่ประชุม : รับทราบ

ประธานสภาฯ : ดังนั้น วันนี้จึงขอให้ที่ประชุมสมาชิกสภาองค์การบริหารส่วนตำบลบงเหนือ พิจารณาอนุมัติการแก้ไขเปลี่ยนแปลงคำชี้แจงงบประมาณรายจ่าย ในหมวดค่าครุภัณฑ์ ที่ดินและสิ่งก่อสร้าง ซึ่งจะให้ ผู้อำนวยการกองช่าง เป็นผู้ชี้แจง ในรายละเอียด ต่อไป

ผอ.กองช่าง : สำหรับ การขอแก้ไขเปลี่ยนแปลงคำชี้แจงงบประมาณรายจ่าย ในหมวดค่าครุภัณฑ์ ที่ดินและสิ่งก่อสร้าง ในวันนี้เป็นงบประมาณที่ได้รับการจัดสรรตามพระราชบัญญัติงบประมาณรายจ่ายประจำปีงบประมาณ พ.ศ. 2563 งบประมาณเงินอุดหนุนเฉพาะกิจให้แก่องค์กรปกครองส่วนท้องถิ่น รายการเงินอุดหนุนสำหรับการก่อสร้าง/ปรับปรุงซ่อมแซมถนนทางหลวงท้องถิ่น ขอแก้ไขเปลี่ยนแปลงตามรายละเอียดดังนี้

 **รายละเอียดข้อความเดิม**

 โครงการก่อสร้างถนนคอนกรีตเสริมเหล็กสายหนองกุง - โนนสะอาด บ้านหนองกุง หมู่ที่ 8 ตำบลบงเหนือ กว้าง 5 เมตร ยาว 363 เมตร หนา 0.15 เมตร หรือมีพื้นที่ไม่น้อยกว่า 1,815 ตารางเมตร ไหล่ทางลูกรังข้างละ 0.50 เมตร งบประมาณ 998,000 บาท

 **รายละเอียดข้อความใหม่**

 โครงการก่อสร้างถนนคอนกรีตเสริมเหล็กสายหน้าบ้านนายเกษร ไปวัดป่าดงไร่ บ้านจำปา หมู่ที่ 3 ตำบลบงเหนือ กว้าง 5 เมตร ยาว 363 เมตร หนา 0.15 เมตร หรือมีพื้นที่ไม่น้อยกว่า 1,815 ตารางเมตร ไหล่ทางลูกรังข้างละ 0.50 เมตร งบประมาณ 998,000 บาท

ที่ประชุม : รับทราบ

ประธานสภาฯ : ตามที่ผู้อำนวยการกองช่าง ได้กล่าวถึงรายละเอียดการขอแก้ไขเปลี่ยนแปลง คำชี้แจงงบประมาณรายจ่าย ในหมวดค่าครุภัณฑ์ ที่ดินและสิ่งก่อสร้าง ไปแล้วนั้น จึงขอมติที่ประชุมว่าเห็นควรจะอนุมัติตามรายการดังกล่าว หรือไม่

ที่ประชุม : มีมติเห็นชอบอนุมัติ คือ

 เห็นชอบ จำนวน 13 เสียง

 ไม่เห็นชอบ จำนวน - เสียง

 งดออกเสียง จำนวน 2 เสียง

**ประธานสภาฯ 4.4 เพื่อพิจารณาโอนงบประมาณ**

ประธานสภาฯ : ในรายละเอียดการพิจารณาโอนงบประมาณ ก็จะให้ นายปิยวิทย์ โชติเกียรติ รองปลัดองค์การบริหารส่วนตำบลบงเหนือ รักษาราชการแทนปลัดองค์การบริหาร ส่วนตำบลบงเหนือ เป็นผู้ชี้แจงรายละเอียด

รองปลัด อบต. : ด้วยองค์การบริหารส่วนตำบลบงเหนือ จะขอความเห็นชอบจากสภาองค์การบริหารส่วนตำบลบงเหนือ ในการพิจารณาโอนงบประมาณรายจ่าย ประจำปีงบประมาณ พ.ศ. 2563 ซึ่งระเบียบกระทรวงมหาดไทยว่าด้วยวิธีงบประมาณขององค์กรปกครองส่วนท้องถิ่น พ.ศ. 2541 และที่แก้ไขเพิ่มเติมถึง (ฉบับที่ 3) พ.ศ. 2543 ข้อ 27 กำหนดว่า การโอนงบประมาณรายจ่ายในหมวดค่าครุภัณฑ์ ที่ดินและสิ่งก่อสร้างที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายรายการใหม่ ให้เป็นอำนาจอนุมัติของสภาท้องถิ่น เพื่อจัดทำโครงสร้างพื้นฐาน หมวดค่าที่ดินและสิ่งก่อสร้าง

 **โดยพิจารณาโอนงบประมาณรายจ่าย ประจำปีงบประมาณ พ.ศ. 2563 เหตุผล โอนตั้งใหม่ รายละเอียด ดังนี้**

 1. แผนงานบริหารงานทั่วไป งานบริหารงานคลัง งบบุคลากร หมวดรายจ่าย เงินเดือน (ฝ่ายประจำ) ประเภทรายจ่าย เงินเดือนพนักงาน งบประมาณอนุมัติ 1,408,680 บาท งบประมาณก่อนโอน 1,122,664 บาท จำนวนเงินที่โอนลด 90,000 บาท งบประมาณหลังโอน 1,032,664 บาท

 2. แผนงานอุตสาหกรรมและการโยธา งานก่อสร้างโครงสร้างพื้นฐาน งบลงทุน หมวดรายจ่าย ค่าที่ดินและสิ่งก่อสร้าง ประเภทรายจ่าย ค่าก่อสร้างสิ่งสาธารณูปการ โครงการซ่อมแซมถนนลูกรังสายบ้านหนองกุงไปอ่างเก็บน้ำห้วยทราย หมู่ที่ 8 งบประมาณก่อนโอน 0.00 บาท จำนวนเงินที่โอนเพิ่ม 90,000 บาท งบประมาณหลังโอน 90,000 บาท เหตุผล โอนตั้งใหม่

ประธานสภาฯ : ตามที่ นายปิยวิทย์ โชติเกียรติ รองปลัดองค์การบริหารส่วนตำบลบงเหนือ รักษาราชการแทนปลัดองค์การบริหารส่วนตำบลบงเหนือ ได้กล่าวถึงรายละเอียดการขอแก้ไขเปลี่ยนแปลง คำชี้แจงงบประมาณรายจ่าย ในหมวดค่าครุภัณฑ์ ที่ดินและสิ่งก่อสร้าง ไปแล้วนั้น จึงขอมติที่ประชุมว่าเห็นควรจะอนุมัติตามรายการดังกล่าว หรือไม่

ที่ประชุม : มีมติเห็นชอบอนุมัติ คือ

 เห็นชอบ จำนวน 13 เสียง

 ไม่เห็นชอบ จำนวน - เสียง

 งดออกเสียง จำนวน 2 เสียง

**ระเบียบวาระที่ 5 เรื่องอื่นๆ**

 **: ไม่­มี**

ประธาน สภาฯ : ที่ประชุมมีใครจะเสนออะไรอีกหรือไม่

ที่ประชุม : ไม่มี

ประธานสภาฯ : ในเมื่อที่ประชุมสภาฯ ไม่มีผู้ใดประสงค์ที่จะเสนอหรือสอบถามอีก ผมขอปิดการ ประชุมสภาองค์การบริหารส่วนตำบลบงเหนือ สมัยสามัญ สมัยที่ 1 ประจำปี พ.ศ. 2562 และขอขอบคุณทุกท่านที่ได้สละเวลามาร่วมประชุมโดยพร้อมเพรียงกัน ขอขอบคุณครับ

**เลิกประชุมเวลา 16.30 น.**

 (ลงชื่อ) ผู้บันทึกรายงานการประชุม

 (นายชาญชัย น้อยหว้า)

 ตำแหน่ง เลขานุการสภาองค์การบริหารส่วนตำบลบงเหนือ

(ลงชื่อ) ผู้ตรวจรายงานการประชุม

 (นายสุเทพ อุปฌาย์)

 ตำแหน่ง รองประธานสภาองค์การบริหารส่วนตำบลบงเหนือ

 (ลงชื่อ) ผู้ตรวจรายงานการประชุม

 (นายบุญถิ่น บุตรดี)

 ตำแหน่ง สมาชิกสภาองค์การบริหารส่วนตำบลบงเหนือ หมู่ที่ 8

 (ลงชื่อ) ผู้ตรวจรายงานการประชุม

 (นายวิทยา อาษากิจ)

 ตำแหน่ง สมาชิกสภาองค์การบริหารส่วนตำบลบงเหนือ หมู่ที่ 11

 (ลงชื่อ) ผู้รับรองรายงานการประชุม

 (นายบัณฑิต เบ้าคำ)

 ตำแหน่ง ประธานสภาองค์การบริหารส่วนตำบลบงเหนือ